Martin Lüttge - Wikipedia

# Martin Lüttge

### Vun Wikipedia

Martin Lüttge (* 1. Juli 1943 in Hamborg) is een düütschen Schauspeler un Speelbaas. Populär wurrn is he 1992 as Kommissar Bernd Flemming in de Fernsehrieg Tatort. He weer dormit Nahfolger van Götz George, de in de Rull as Horst Schimanski bannig populär wurrn is.

## [Ännern] Werdegang

Lüttge, Waldorf-Schöler, gung Enn’ van de 50er Johren nah England, um Buer to wurrn. He hett denn een Utbilden makt up een Kalvermasthoff in Devonshire. Aber he fung dor ok an to schauspelern, brok bold sein Openholt in England af un gung nah de Zerboni-School in Gauting un dornah an de niege Schauspeelschool in München. Sietdem makt he beides: Buer un Schauspeler.

Speelbaas Fritz Umgelter hett dat Talent van den jungen Lüttge sehn un hett hüm för eenige Hööftrullen för de Fernsehkamera holt: Bratkartoffeln inbegriffen, Rebellion der Verlorenen, un de Serie Wie eine Träne im Ozean. To glieker Tiet kreeg Lüttge 1966 een Bühnenengagement an de Münchner Kammerspiele un maak sück dor bit 1970 as Allroundbegabung im Charakterfaak ober ok as Komödiendorsteller een Naam.

In’ Ansluss doran stunn Lüttge in dat Düsseldörper Schauspeelhuus (bit 1974) up de Böhn un kunn denn bis 1977 ünner Claus Peymann an dat Staatstheater Stuttgart as Faust groote Erfolge fiern.

1978 hett he tosommen mit annern sein eegen Theater, dat Zelttheater, upmakt, wat siet 1980 as Theaterhof Priessenthal firmeert. Disse free Theatergrupp hett een 440 Johr old Buernhoff, mit 5 Hektor Land dorbi in Mehring bi Burghausen in Bayern. Dor leben se un hebbt in’ Winter ok ehr Proben. Fröher harrn se een Telt, wo 600 Lüüd drin Platz harrn. Dat hebbt se aber inmott’. Hüdtodag goht de Schauspelers up Tournee und speelt in fast Säälen. Up de Theaterhoff arbeiten jetzt noch 10 Lüüd. Dor kann man ok över Nacht slapen. Striekelzoo un Kinnerbackkurse gifft dat dor ok.

## [Ännern] Literaturnahwies

- Christian Schröder, Kühe sind sensible Zuschauer, in: Der "Tagesspiegel," Nr. 19402 vom Freitag, den 15. Dezember 2006, S. 29 mit een aktuellen Foto van de Schauspeler, upnommen vun
- Birgit Kleber.

## [Ännern] Filmografie (Utwahl)

- 1964 Bratkartoffeln inbegriffen (Regie Fritz Umgelter)
- 1969, 1970 und 1974 in Der Kommissar der Folgen 8, 27, 71
- 1981 Jede Menge Kohle (Regie Adolf Winkelmann)
- 1984 Die Wannseekonferenz (Regie Heinz Schirk)
- 1992 bis 1995 Tatort (15 Folgen)
- 1996 bis 1998 Koerbers Akte (ZDF-Krimiserie)
- 2006, 2007: Forsthaus Falkenau, als Vader van Stefan Leitner

## [Ännern] Theaterrollen (Utswahl)

- 1968 Rosenkranz in Stoppards Rosenkranz und Güldenstern sind tot (Regie: Dieter Giesing, Münchner Kammerspiele ünner Intendant August Everding)
- 1969 Priester Kiro in Edward Bonds Schmaler Weg in den tiefen Norden (Regie: Peter Zadek, Münchner Kammerspiele)
- 1977 Faust in Faust I und II (Regie: Claus Peymann, Staatstheater Stuttgart)
- seit 1980 Tourneetheater Klassiker, Theaterhof Priessenthal bis vandaag

## [Ännern] Utteken

- 1968: Förderpries för Nachwuchsdorsteller van de Stadt München
- 1975: Bambi
- 1982: Förderungspries Dorstellend Konst, Akademie der Künste Berlin
- 1993: Bayerischer Heimatpries in de Sparte Kultur un Gemeenschap
- 2000: Kulturpries Landkreis Altötting
- 2001: Oberbayerischer Kulturpries

## [Ännern] Weblenken

- Theaterhof Priessenthal
- Martin Lüttge in de Internet Movie Database

Vun „http://nds.wikipedia.org../../../m/a/r/Martin_L%C3%BCttge_8419.html“

Kategorien: Mann | Schauspeler | Hoochdüütsch

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch